નવી દિલ્હીઃ ભારતીય ક્રિકેટ ટીમનો નવો મુખ્ય કોચ અને સહયોગી સ્ટાફ આ વર્ષે જુલાઈ-ઓગસ્ટમાં યોજાનાર વેસ્ટ ઇન્ડીઝ પ્રવાસ પહેલાં પસંદ કરી લેવાશે. ટીમ ઇન્ડિયાનો મુખ્ય કોચ બનવાની રેસમાં ટીમ ઇન્ડિયાનો ભૂતપૂર્વ કેપ્ટન અને હાલમાં જુનિયર ટીમનો કોચ રાહુલ દ્રવિડ પણ સામેલ છે, જોકે રાહુલ આ વાતનો ઇનકાર કરી રહ્યો છે અને થોડો સમય જુનિયર ટીમ સાથે જ વિતાવવા ઇચ્છે છે, પરંતુ બીસીસીઆઇના વરિષ્ઠ અધિકારી રાહુલને પણ આ પદનો દાવેદાર માની રહ્યા છે.